4. RAZRED, SLJ, 21. 5. 2020

Pozdravljeni!

Hvala vsem učencem, ki so poslali domačo nalogo – prošnjo.

**DANES NOVA SNOV: ZAHVALA, SDZ, STR. 82 – 87.**

Zapis v zvezek:

21. 5. 2020

**ZAHVALA**

Zahvala je besedilo, s katerim se komu zahvalimo. Lahko je ustna in pisna. Moramo jo izrekati prijazno in spoštljivo. Z njo izrazimo svojo vljudnost.

Pri ustni in pisni zahvali uporabimo različne izraze za hvaležnost: hvala, hvala lepa, zahvaljujem se, iskrena hvala, najlepša hvala, hvaležen sem ti….

Pri izrekanju ustne zahvale gledamo sogovornika v oči, mu podamo roko, podarimo nasmeh.

Pri pisni zahvali pazimo na obliko zapisa. Zapis mora imeti pet delov: kraj in datum pisanja, nagovor, vsebino, pozdrav in podpis. Pazimo, da je besedilo zapisano čitljivo in brez napak.

Lenda,L

 Lendava, 20. maj 2020

Dragi učenci 4. razreda!

Iskreno se zahvaljujem vsem učencem, ki ste vestno opravili delo pri slovenščini in mi posredovali domačo nalogo. Vaše domišljijske prošnje so bile zanimive in pravilno napisane.

Lep pozdrav.

 učiteljica Suzana Šajnović

----

Vaja:

SDZ, str. 82.

* 1. in 2. nalogo reši ustno.
* 3. naloga – dopolni.
* 4. naloga – preberi in razmisli.
* Dopolni in pomni – vpiši manjkajoče besede. (pomoč – 3. naloga)

SDZ, str. 84.

- Preberi 1. nalogo in pisno, s pisanimi črkami odgovori na vprašanja.

- 2. naloga - napiši sestavne dele zahvale.

- 3. naloga - preberi pesem. Zahvala je lahko zapisana kot pesem. Ustno odgovori na vprašanja.

- 4. naloga – odgovori . ( vejica, malo začetnico)

- 5. naloga – Zahvalo napiši kot Wordov dokument in pošlji na moje elektronski naslov - do 22. 5. 2020

- Preberi strip: Razmisli in odgovori. (ustno)

- Dopolni in pomni: dopolni manjkajoče besede (datum, pozdrav, neuradno).

Ne pozabi na domače branje.